Хьэ сурэт ещI
США-м и президенту щыта Джордж Буш-нэхъыщIэм, езым зэрыжиIэмкIэ, пенсэм кIуа иужькIэ и художественнэ зэфIэкIхэр къызэкъуихащ. Абы и лэжьыгъэхэр япэ дыдэу утыку къыщрихьэнущ «Искусство лидерства: личная дипломатия президента» зыфIища гъэлъэгъуэныгъэм. Экспозицэр мы гъэм и мэлыжьыхь мазэм къыщызэIуахынущ Буш-нэхъыщIэм и президент IуэхущIапIэу Даллас (Техас штатым) щыIэм.
«Буш-Джордж нэхъыщIэм ищIауэ сурэт 20-м щIигъум нэIуасэ гъэлъэгъуэныгъэм щыгъуазэ зыщыхуэфщIыфынущ», — жиIащ пресс-центрым и лIыкIуэм, ауэ а сурэтым итхэр хэтми зэкIэ ягъэнэIуакъым. Ахэр нэхъ гъэщIэгъуэн, купщIэр куу ищIын мурадкIэ, президенту щытам ахэр сурэтхэмкIэ, дуней псом щыпашэ цIыху цIэрыIуэхэм яхуиIэ щытыкIэм теухуа и IэдакъэщIэкIхэмкIэ игъэщIэрэщIащ.
СурэтыщIым и зэфIэкIыр къыщызэкъуихар илъэс 43-м итущ, етIуанэ президентыгъуэм и кIэухырщ. Абдеж абы дунейм, хьэкIэкхъуэкIэхэм, пхъэщхьэмыщхьэхэм я сурэт щIын щIидзат. Буш и япэ егъэджакIуэм зыкъыхуиумысыжащ: «Мы си Iэпкълъэпкъым Рембрандт кIуэцIысщи, уэ уи къалэныр ар къэбгъэушынырщ».
Унэ хужьым и унафэщIу щытам и егъэджакIуэхэм ящыщ Флуд Бонни зэрыжиIэмкIэ, абы и творческэ Iэзагъыр къэлъыхъуэныр хьэхэм я деж къыщыщIидзат. Хьэ сурэту абы ищIар 50-м нэблагъэ къыщIэкIынщ.
Буш и IэщIагъэщIэм теухуа хъыбар къэIуами, езы лэжьыгъэхэр цIыхубэм ялъагъуну зэзэмызэ Iэмал яIами, мыр япэ гъэлъэгъуэныгъэщ. Езым зэрыжиIэмкIэ, абы къалэмыр къыщищтар Черчил Уинстон и «Живопись как хобби» тхылъым еджа иужькIэщ. «Сэ а IэщIагъэм хуабжьу жэуаплыныгъэшхуэ пылъу сыбгъэдохьэ, абы си гъащIэр ихъуэжын хузэфIэкIащ», — жеIэ Iэ щIэдзым и пIэкIэ «43» бжыгъэр зи сурэтхэм тезыгъэувэ Буш.
Купцовэ Марие.
«Российская газета»
